'ஆரியன் பின்னை நின்னை அன்பினால் நினைந்து, காதல் சூரியன் மகனும், தொல்லைத் துணைவரும், இலங்கை வேந்தும், பேர் இயல் படையும், சூழ, பெண்ணினுக்கு அரசியோடும் சீரிய விமானத்து ஏறி, பரத்துவன் இருக்கை சேர்ந்தான்.	102-61 'அன்பினால் என்னை, நின்பால் ஆழியும் காட்டி, "ஆன்ற துன்பு எலாம் துடைத்தி" என்று துரந்தனன், தோன்றல்' என்று, முன்பினால் இயன்ற எல்லாம் மொழிந்தனன் - முது நீர் தாவி வன்பினால் இலங்கை முற்றும் எரிக்கு உணவாக வைத்தோன்.	102-62